khistorydata/jeongjo-sjw-relations huggingface dataset:
정조 24년
吏曹口傳政事求禮縣監洪彝浩全義縣監金最行相換全羅都事單司果高廷鳳先付湖南都事事承傳直講單全羅都事金必宣遞付京職事承傳
정조 24년
曺錫中啓曰假注書吳淵常曺錫正事變假注書金秀鍾時無職名令該曹依例付軍職冠帶常仕何如傳曰允
정조 24년
傳于曺錫中曰向因迎華驛許貸公貨事以華城歲捧之錢劃給之意許施於領相擧條而更思該府公貨姑未就緖該驛則均廳給代條中從便限年區劃之事招致備郞言于領相仍以此意下諭華留如是則該府歲捧之典守宜有照倣他例自京下送御史反閱爲可待該府句管有司堂上上來指一草記稟處
정조 24년
以黃海監司徐榮輔狀啓進上乾秀魚卵石秀魚卵醢限內不得封進惶恐待罪事傳于徐有聞曰勿待罪事回諭
정조 24년
徐有聞以弘文館言啓曰本館上番闕直事甚未安校理李之聃卽爲牌招入直何如傳曰允
정조 24년
以校理李之聃牌不進罷職傳旨傳于徐有聞曰只推
정조 24년
徐英輔以義禁府言啓曰時囚罪人洪彝浩原情公事判付內爲南民之苦心深感於故相箚語許令直納者意豈徒然則設法未久有此該院之請罪大抵竹田之不能着意檢飭卽亦該倅之責爲先以不應爲公律區別功議勘放事命下矣洪彝浩以不應爲事理重公律杖八十收贖而其祖重耇揚武功臣順和君異姓六寸親云功議各減一等杖六十以公罪收贖放送之意敢啓傳曰知道
정조 24년
徐英輔以義禁府言啓曰時囚罪人李晩祥原情公事判付內暫察之兼官何以盡知容有可恕姑以不應爲公律勘放事命下矣李晩祥以不應爲事理重公律杖八十收贖放送之意敢啓傳曰知道如有功議各減一等可也
정조 24년
曺錫中以訓練都監言啓曰隨駕武藝廳試射時柳葉箭邊三中金道成等十四人各木三疋貫一中邊一中黃仁喆等三十九人各木二疋技藝上中等梁洙昌等七十五人各木一疋依判下單子施賞之意敢啓傳曰知道
정조 24년
徐英輔以義禁府言啓曰李晩祥杖八十以公罪收贖放送草記批旨內如有功議各減一等可也事命下矣李晩祥十代祖琛佐理功臣云功減一等杖七十收贖之意敢啓傳曰知道
정조 24년
吏曹啓目粘連觀此知敦寧府事李敬一上疏則以爲臣旣無敦寧法不當仍冒照例遞改亦爲白臥乎所旣無敦寧則揆以公格似當許遞是白乎矣重臣所帶遞仍當否臣曹不敢擅便上裁何如判付啓依回啓施行爲良如敎
정조 24년
禁府照目向前沈養之亦身爲蔭倅乃於未査勘之前敢爲處義之計致使待勘等語至煩登聞事極屑越誠甚可駭以此照律罪杖八十收贖奪告身三等私罪奉敎依允功議各減一等爲良如敎又啓目粘連向前南履範亦觀其所供流來反逋之報營徵捧雖爲萬包糴簿磨勘法意嚴重未捧仍反罪實難恕以此照律何如判付啓依允
정조 24년
刑曹啓目粘連淸安延有用獄事謀害土主有施一律之論而今考律文謀已行而未備者不過杖流而設計之兇慘與衿海無甚異同大明律臨時處治不得引比爲律上裁何如啓更爲議大臣仍具卿等意見指一回啓爲良如敎
정조 24년
刑曹啓目粘連慶州孫命震獄事段黑夜滾鬪拳踢交加下手雖有先後擅踢難分緊歇不可不更爲到底究覈分付道臣親執詳査啓聞後稟處何如判付內道狀雖曰無疑曺讞儘有意見厥獄正犯無出於四人而四人之中二人是指使者二人是聽其指使者指使二人之中當定正犯而所謂李奎世孫命震均似指使其實則孰緊孰歇區別極難與尙龍貌類與否不足爲斷獄之肯綮設使命震貌類的實三尺何等至嚴則豈可以死者迷亂荒譫作爲不易之左契揆以審克之義寧有如許獄理且況多少然疑之端無非是懸空摸索宜乎爲命震妻者跋涉千里蹕路鳴冤今見査啓其所云決疑適足以益晦是置今雖更捉奎世與命震一處頭面互相推諉究竟無期兺不喩苦主必報之心人情之所固然而兇身之誰爲分明亦不指的納供一獄豈有兩箇正犯而滯囚竝訊尤無意義經曰罪疑惟輕疑之不可決而所犯手亦非一人所爲則直屬之疑輕者非不法也亦非忽於償命也蔽一言曰廷尉當是何必更査後決折命震身乙分付道臣卽爲酌勘爲良如敎
정조 24년
庚申四月十二日辰時上御誠正閣諸承旨持公事入侍時行左承旨金履翼右承旨徐有聞左副承旨徐英輔右副承旨趙弘鎭同副承旨曺錫中假注書趙民和兪應煥記注官金啓濂記事官李存秀以次進伏訖上曰召對進參之玉堂皆已入來乎有聞曰閔耆顯已爲入來金履度今方催促矣召對上下番例爲入參而此兩人俱是檢討官何以爲之乎上曰入直上番今將移拜臺諫此兩人中姑陞上番使之入參宜矣仍命書榻敎曰傳旨未下臺諫許遞前望單子入之上曰廳注書誰也弘鎭曰杞豐君兪彦國之曾孫也敎民和曰汝於兄弟爲第二乎民和曰然矣命奏公事履翼曰時囚有議處照律之命而議處無判堂則次堂例不得擧行而判義禁申思運受由在外同義禁尹光普有實病無以開坐云臣適帶金吾之任故敢此仰達矣上曰判義禁同義禁竝許遞前望單子入之待下批卽爲牌招以爲議處照律之地可也出擧條弘鎭讀奏江原監司南公轍狀啓稅穀裝發事命書判付有聞英輔錫中以無公事先退敎錫中曰全羅都事高廷鳳使之今日肅謝而昨日傳敎承旨更寫一通以與之弘鎭曰近來各邑軍政到處苟艱而至若湖南之康津尤爲甚焉蓋其兵營屬四面之民不得塡充於軍額故本縣各面避役之民每多投屬於營面闔境民情實有軍役不均之歎年前慰諭使徐榮輔以附城二千戶外餘戶竝屬本官依他民籤丁之意書啓蒙允而後復因循尙未擧行矣臣待罪本邑曾知此弊今因言端敢此仰達矣上曰承旨中曾經該閫人亦陳所見可也英輔曰兵營移設之後附近四面民戶之不責徭役不充軍丁實係無義而各邑民人之相率投托者專出於利其無役也今若付之本官一竝簽丁則誠有稍稍渙散之慮其在重關防之道此亦不可不念臣意則兵營所管守仁烽燧在於營下十里許而軍則散在各邑分當守直之際徒煩往來之勞易致闕額之弊從今就四面民丁中代充事甚便好矣因此又有所懷敢此仰達矣監兵營年例方物進上自其營各自封進各道同然而至於湖南則監營方物只以折半價米七十石劃給而卜定於兵營雖未知其例之創自何時而似有違於各道通行之規矣且近來營力凋弊工匠逃散萬無替封之望價米則還送監營方物則依他道例自監營封進恐合事宜矣上曰旣有甲寅慰諭使書啓後知委則二千戶外尙不屬之本官云者該閫之不卽擧行甚爲駭然其委折令廟堂關問使之首實報來後草記爲先依曾經兵使言守仁烽燧軍之康津及散在各邑者一竝卽爲除減就四面民丁中代充事亦爲嚴飭分付道臣如是定式之後一或違越該兵使及該守令隨現重勘方物事關問道臣亦卽報來後使之稟處可也出擧條敎賤臣曰召對詣閤與否知入賤臣承命出問回奏曰史官未及備員云矣仍命退承史以次退出
정조 24년
庚申四月十二日辰時上御誠正閣召對入侍時參贊官徐有聞檢討官閔耆顯金履度記事官洪奭周記注官金啓濂記事官李存秀以次進伏訖上命進讀耆顯讀貞觀政要第四卷自貞觀七年止李靖充使上曰下番讀之履度讀自貞觀九年止猶生之年上曰參贊官讀之有聞讀自貞觀十一年止爲善之有效上曰注書讀之奭周讀自貞觀十一年止亦何謂無人焉上曰上番兼史讀之啓濂讀自貞觀十二年止訪其子孫以聞上曰下番翰林讀之存秀讀自貞觀十二年止弘文館學士命陳文義耆顯曰採訪之任李靖請遣魏徵而太宗以樂聞讜言之故不欲使暫離左右此可見來諫之德矣履度曰太宗之稱蕭瑀有曰不可以利祿誘之不可以刑戮懼之此言固好而人君之於臣下初豈可議到於利祿之誘至於刑戮二字尤非所當語及於忠直之臣者太宗此言亦可見其未合於純王之道此等處實合精察矣上曰下番之言甚好矣參贊官亦陳文義也有聞曰上下番皆已仰達臣則別無可陳矣上敎耆顯曰何當下去耆顯曰旣呈辭單今日則當離發矣上曰今月內必須反面也敎履度曰下番前亦屢見而帽帶之下尤覺有老成人典型矣仍命耆顯履度先退敎曰假注書受點人中先爲入來者入侍賤臣承命出與假注書鄭祖榮偕入進伏上命擧顔敎曰人甚了了矣仍敎曰假注書未入來者連爲催促仍命書榻敎曰前假注書吳淵常曺錫正仍察上下注書之任仍命退承史以次退出
정조 24년
庚申四月十二日午時上御重熙堂同副承旨入侍時同副承旨曺錫中假注書趙庭和記注官金啓濂記事官李存秀以次進伏訖上曰假注書誰也錫中曰趙庭和也上曰承文院坐起提調幾人入來乎使之知入賤臣承命還奏曰吏兵判二人外無入來者云矣上曰全羅都事高廷鳳肅拜使之催促賤臣承命出傳上曰右副承旨入侍出榻敎賤臣承命出傳右副承旨趙弘鎭進伏命書刑曹啓目粘連慶州孫命震獄事判付訖又命書傳敎曰日次講雖命來初更稟而晝漏正稀泮中課試此其時也況雅誦印頒之後與四書月講當申明修復而泮長病難行公有不可一味瘝曠許遞中批固難愼而可爲者何拘行副護軍尹光顔爲大司成牌招使之着意勸課仍命退承史以次退出
정조 24년
庚申四月十二日未時上御重熙堂同副承旨入侍時同副承旨曺錫中假注書曺錫正記注官金啓濂記事官李存秀以次進伏訖上曰承文院揀擇坐起已爲之云耶錫中曰領相及右相來詣備邊司已爲之云矣上曰如已爲之則吏曹所修納分館啓目今日內使之入啓可也今日承文分館除國子芸閣當爲者外無遺盡入云耶錫中曰朴謙進見漏云而其見漏者宜矣上曰朴謙進果緣何事而然耶錫中曰向來應製之作甚爲駭然而其登第後臺臣尹涵亦有疏論者云矣上曰分館時謙進則無一點云耶問於注書也賤臣對曰無點矣上曰無點則當屬何處錫中曰三點然後屬槐院而二點屬國子無點者當屬芸閣云矣上敎賤臣曰分館時禮數何如賤臣對曰臣則以假官先爲入來故未及見之矣錫中曰臣亦曾見之而不能記得矣上曰注書爲誰之壻而有子女耶錫中曰前參判兪漢謨之壻而有一子一女矣上曰俄者儒疏何疏也錫中曰見其疏語則以爲六臣中朴彭年有奉祀孫河緯地亦立祀孫而其餘四人則無之李甫欽與六臣同而無祀孫故竝請立後故直提學李智活故監務李宗儉節義謂與六臣無異而亦請旌褒之典矣上曰疏頭誰也錫中曰金鍾眞也上曰新除大司成今日違牌耶錫中曰然矣上曰都承旨曾經者幾人錫中曰閔台爀方在外只有李集斗李冕膺而冕膺則其親病弟病俱不輕云矣上曰李冕膺之弟爲誰錫中曰李晩膺而新除蔭仕者也上曰曾見其人頗可嘉矣命書傳敎曰奉命在外承旨許遞前望單子入之仍命退承史以次退出
정조 24년
行都承旨曺允大坐行左承旨金履翼坐右承旨徐有聞坐直左副承旨徐英輔坐右副承旨趙弘鎭坐直同副承旨曺錫中坐注書洪奭周病金啓溫病假注書尹鼎烈仕趙鐘永仕直事變假注書金秀鍾仕
정조 24년
曺錫中啓曰來十八日專經武臣殿講日次矣敢稟傳曰爲之
정조 24년
金履翼啓曰文臣殿講同爲取稟於武經講日事命下矣以何日爲之乎敢稟傳曰武講日爲之
정조 24년
曺錫中啓曰臣錫中今日入直禁軍戎器點考進去下直之意敢啓傳曰知道
정조 24년
金履翼啓曰諸承旨持公事入侍事命下而六房無公事不得入侍之意敢啓傳曰知道
정조 24년
徐有聞啓曰臣有聞依定式進詣香室奉審香祝樻祝板袱子則精潔之意敢啓傳曰知道
정조 24년
曺錫中啓曰臣依定式進詣仁政殿月臺入直禁軍戎器點考皆無頉仍以傳敎內辭意勞問則亦皆好在云矣敢啓傳曰知道
정조 24년
傳于徐有問曰右承旨入侍
정조 24년
傳于金履翼曰守令未差之代令該曹口傳差出
정조 24년
吏曹口傳政事以李仁祜爲全州判官
정조 24년
徐有聞以弘文館言啓曰本館上番闕直事甚未安校理李之聃旣有只推之命卽有牌招入直何如傳曰允
정조 24년
徐英輔啓曰全羅都事高廷鳳當日辭朝事命下矣諫院纔已署經而憲府則行大司憲李城輔持平金壽祖在外執義沈奎魯掌令李德鉉未肅拜持平鄭魯榮呈辭只有掌令韓啓玉一人無以備員署經未肅拜及呈告人員竝卽牌招以爲備員署經之地何如傳曰允
정조 24년
以校理李之聃牌不進罷職傳旨傳于徐有聞曰違牌玉堂許遞與未差之代前望單子入之待下批牌招推移入直
정조 24년
玉堂前望單子入之副校理金熙周尹永僖修撰沈奎魯落點
정조 24년
玉堂前望單子入之應敎鄭萬始副應敎李龜雲校理金熙采具得魯落點
정조 24년
以應敎鄭萬始校理金熙采具得魯牌不進罷職傳旨傳于徐有聞曰只推
정조 24년
傳于徐有聞曰朱夫子予所尊而師之也尊其道莫如讀其書讀其書思與吾黨之士共之甲寅新印御定朱書百選己未新印御定雅誦四都八道三百州府郡縣各頒一件藏于校宮如太學之尊經閣雅誦則旣活印翻刻以壽其傳而朱書百選則兩南關西雖已翻刻京中則只有活印本令內閣一體翻刻湖西關東關北及四都以內閣所藏活印本先爲下送京畿海西待內閣開板印出下送嶺南湖南關西以本道藏板印出與今下雅誦同爲分頒俾域中之冠儒服儒者皆知予尊朱之意事下諭諸道
정조 24년
傳于曺錫中曰今番慶科武科赴防除防亦勿捧米
정조 24년
吳淵常受由在外代以尹鼎烈爲假注書
정조 24년
曺錫正受由在外代以趙鐘永爲假注書
정조 24년
吏曹啓目權知承文院副正字金會淵申光軾金碩鉉俱以登科前年滿五十依法典六品遷轉何如判付啓依允爲旀金會淵卽重臣金鍾正之子重臣爲春坊於設院之初而後又爲賓客自宮僚爲宮賓者惟重臣適爲之其子以宿聞其名於泮製者今幸釋褐而說書又適有窠後日政擬入爲說書則例不更爲新通於侍從待春坊六品階直擬爲良如敎
정조 24년
以咸鏡監司具㢞狀啓洪原縣民家失火恤典題給事傳于曺允大曰殘邑民戶之被燒至近半百聞甚矜惻例給外別給使之分等擧行小殘獨戶蠲役而永興府使李明淵處此意下諭馳往慰諭嚴飭該倅俾卽結構奠接仍以形止狀聞後還官道伯處一體下諭
정조 24년
以全羅監司趙宗鉉狀啓辭職上疏上送事傳于趙弘鎭曰反詈之倅其所勘律不以嶺海從事只從箚請之譴削者卽無論其言之何如名之曰臺章則曲爲重臣地俾開察任之路都事替狀已涉過當今又引病廢務復尋辭疏當此課農捧稅之時五十州民邑之事委屬切悶輔國重臣疏事體雖異於行監司守監司而還下送之外無他好箇道理原疏與此狀啓還給爲先如例行監司之事然後更觀病勢之可强與否復有陳懇亦豈無體諒之道乎此意枚擧題送書目
정조 24년
禁府照目高敞前縣監南履範矣本府議啓內觀其所供流來反逋之報營徵捧雖爲萬包糴簿磨勘法意嚴重未捧仍反罪實難貰以此照律罪告身盡行追奪徒三年定配又五年禁錮私罪奉敎依同罪他倅例區別功議勘放草記爲良如敎
정조 24년
徐英輔以義禁府言啓曰時囚罪人南履範告身盡行追奪徒三年定配又五年禁錮照律公事判付內依同罪他倅例區別功議勘放草記事命下矣南履範十五代祖在開國功臣云功減一等依同罪他倅例徒二年半定配收贖分揀告身盡行追奪放送之意敢啓傳曰知道因赦令之纔過定配則已收贖矣更因申百祿之同律而禁錮又分揀矣況其入於現告者無非最殘弊者如格勘罪未足以懲他大吏區別分等之際徒涉屑越事關高敞各罪皆收贖可也
정조 24년
徐英輔以義禁府言啓曰前待敎李存秀推考事傳旨啓下而時任閣臣勿爲拿囚留置待命所待開坐捧供載在大典通編矣李存秀留置待命所待開坐捧供之意敢啓傳曰分揀放送可也
정조 24년
曺允大以戶曹言啓曰時御所內各司雨漏處修改吉日令日官洪處中推擇則今四月十六日辰時爲吉云以此日擧行何如傳曰允
정조 24년
曺錫中以兵曹言啓曰今四月十三日立夏改火進上時宗廟署社稷署永僖殿永寧殿景慕宮毓祥宮宣禧宮依例改火奎章閣議政府承政院漢城府一體頒火之意敢啓傳曰知道
정조 24년
曺錫中以兵曹工曹漢城府御營廳言啓曰臣鎭寬臣祖承臣大謙臣廷憲今日宮城都城巡審時鷹峰下後苑主脈補築處眼同看審則修築之土石莎草如前完固左右水道疏導處亦爲無頉之意敢啓傳曰知道
정조 24년
曺錫中以兵曹言啓曰今番慶科庭試別試武科殿試時直赴殿試人親騎衛文尙龜等四百九十八人內四百六十四人已爲應試參榜所授帖文依定式爻周別武士金聲濂選武軍官邊昌麗別武士徐學宗親騎衛李寅權別武士金命元親騎衛李榮根選武軍官李明春勸武軍官鄭宅戄親軍衛申光羽親騎衛洪潤漢李戒龍壯勇營鄕武士尹光龍韓巨福額外壯勇衛李英植壯勇外營帳幕軍金奉尙巡令手李光福馬兵崔致中壯勇營鄕武士朴成先元善益親騎衛金光宣壯勇營鄕武士元尙武張千興等二十二人遭故不赴依例陳試馬兵鄭景得以父子相避今番不得許赴之意已爲草記蒙允亦爲陳試善騎隊崔光圭司果鄭億祚壯勇衛李漢郁李興仁武藝別監鄭光得五人因特敎付之榜尾帖文未下別武士林裕榮選武軍官金麗赫壯勇營鄕武士李載弘別武士金海旭等四人作故關東馬兵金道喆廣州守堞軍官任熙常等二人道帥臣狀聞中以起送懸錄而上來之際身病猝重末由赴試之意追後到關矣此與無緣不呈有異且是三式年內依定式陳試直赴會試人閑良張大維等二百八十三人內二百九人已爲應試依定式所授帖文亦爲爻周兼司僕楊春輝親軍衛崔齊華閑良朴師綸羽林衛金鍾源武藝別監金二喆選武軍官張周豐親軍衛李弘龍訓局軍洪仁寬兼司僕洪道榮親軍衛丁海源兼司僕李濟臣壯勇外營別破陣朴東殷閑良李宜亨親軍衛趙漢郁鄭億良姜福尙鄭塾徐天龍壯勇營鄕武士盧於仁老味親軍衛韓命瓘壯勇營鄕武士盧光奎朴日輝善騎隊孫卿潤李廷斌壯勇營鄕武士朴占金崔漢成等二十六人遭故不赴依例陳試武藝別監金尙廉李聖允李珍曄鄭源彬玄重大安處誼朴泰輝金道成金敬國宋道明安尙麟朴光弼崔宗佐韓順哲金壽涵鄭光得李宗植金繼雄金樂孝等十九人因下敎勿施壯勇營鄕武士沈岳只李貴得金順大張仁元洪陽連洪得龍金昌成韓光太金完宅安興實朴福三金得伊鄭東義宋漢應等十四人拔去事承傳別付料軍官金光秀以豐山萬戶時在任所不爲赴試選武軍官沈鼎矩親軍衛金重鎰馬兵徐有孫等三人以其身病不赴依法典勿施別騎衛宋煜駕前別抄梁岷赫壯勇營鄕武士金德文平春奉李雲雨等五人作故各人等所授帖文一體收聚爻周關北馬兵方元河高宗有崔齊化關西馬兵李益祥嶺南抄上武士崔柱榮等五人各該道狀聞中不爲擧論該帥臣爲先從重推考其不赴委折査問報來後稟處關西攔後士金履默該道狀聞中以起送懸錄而不爲赴試一體査問稟處何如傳曰允
정조 24년
徐有聞以司譯院都提調意啓曰殿講時所用四書二經春秋正音俱有板本而周易正音尙無板本漢學敎誨譯官金益瑞自願刊板周易正音及四書二經春秋正音竝爲印出進上而凡購書刊冊者一本送于內閣入啓然後始爲草記請賞事曾有庚戌定式今此周易正音之費財刊板合有論賞之道依近例施以加資之典何如傳曰允
정조 24년
庚申四月十三日卯時上御重熙堂同副承旨入侍時同副承旨曺錫中假注書吳淵常記注官金啓濂記事官李存秀以次進伏訖上曰凡官職之除授者自吏曹只爲下批例也而昨者泮長中批後以口傳政單付出朝報此政院不察之致也雖以昨日召對言之入直閣臣當爲列書於座目而入直閣臣之不爲進參何也存秀曰臣是內閣入直而以翰林入參故座目不書閣臣矣上曰然則何不以閣臣入參而下番則以兼史書入乎因命書傳敎曰筵對體貌自別而召對時入直閣臣進參載在閣志昨日座目不爲書入而內閣政院亦無一言當該入直閣臣該房承旨竝從重推考入直者渠也書座目者渠也待敎李存秀禁推上曰兪應煥文華甚難云而爲人亦頗了了矣錫中曰非但文華儕流中以謹飭見稱矣上曰是杞豐君之孫耶杞豐君文學甚優故二品後未經淸宦而爲試官矣上曰今番沈英錫注書望皆以鄕人之無名稱者混擬洪奭周則尤不當若是矣渠年少也故未知本事而然而辛壬間可謂有樹立且於徐德修事救之承旨知之乎錫中曰臣亦未能詳知也上曰廳注書使之同爲入侍也賤臣承命出傳與曺錫正偕入進伏上曰上注書當於何日爲榮掃之行乎賤臣曰十五日欲離發矣上曰何時還來賤臣曰來月初可以還來矣上曰安東則何時欲往乎賤臣曰掃墳後仍爲轉向矣上曰趁卽還來可矣上曰廳注書榮掃之行何時爲之乎錫中曰將於十六日爲之而臣欲受由與之偕往矣上曰兩注書皆以受由在外出代也錫中曰兩注書新入堂后皆欲明日出去矣上曰今日差代可也上曰兼春秋則何日榮掃而墳山在何處乎啓濂對曰長湍地也上曰兼春秋出外有下直乎亦爲受由往來而今日有雨意欲送農形摘奸待雨下更稟出去可也上曰成川府使未經注書乎啓濂曰伊時以特敎卽爲出六故未經矣上曰成川府使抄啓時作得意不過三下失意亦不下三下可謂實才矣近來抄啓中文學之優無如崔光泰矣自設選後最稱癸卯而癸卯之選亦無如崔光泰矣錫中曰科儒之雖稱實才者只能優於一技而崔光泰則每文遍長矣上曰申鳳朝亦善爲賦矣錫中曰然矣上曰都承旨前望中只有李集斗鄭大容二人苟簡甚矣合有變通矣上曰曺氏姓貫昌寧之外又有之乎錫中曰又有南平之曺矣上曰曺氏多善書者今立朝者中有善書者乎錫中曰今也則無矣臣兄弟亦不能書矣上曰承旨之書好矣曺允遂則何如錫中曰稍能成字矣上曰曺允遂之父誰也錫中曰命億也上曰曺允大之父命峻乎錫中曰然矣上曰承旨之姓曺字或以曹字書之有一畫二畫之異何也承旨先代則皆從一畫云然否錫中曰臣之始祖之生也有文在脅下卽曺字而爲一畫故羅朝因以賜姓臣之先代皆從一畫先代碑碣所刻亦然具載臣家譜牒而臣之六代祖文忠公臣漢英以韻書之皆從二畫通文於八道同宗始從二畫書之矣上曰從二畫不過六代以後事從一畫卽千餘年久遠之事自今復舊更從一畫可也徐姓從人從未而近皆嫌其爲人未未字皆去其上畫而書之此甚無義之曲嫌也故曾於傳敎中從人未書下其後諸徐遵而行之今日榻敎中都承旨姓字先從一畫而書出仍以施行亦以今日筵說詳載政院日記俾作後考可也因命書榻敎曰新除授都承旨曺允大牌招察任仍命退承史以次退出
정조 24년
庚申四月十三日午時上御便殿右承旨入侍稟事閣臣同爲入侍時右承旨徐有聞假注書趙鐘永記注官承膺祚金啓濂檢校直提學李晩秀以次進伏訖晩秀曰春孟朔奎章閣大奉審今十五日爲之事命下矣謹稽閣志每歲春秋孟朔王世子率時原任閣臣涓吉奉審著爲儀式方當封冊禮成之初臣等益切歡欣顒企之忱今番奉審旣是春孟朔奉審之退行則世子宮行禮節次事當依例磨鍊以入故敢此仰達矣上曰待下敎爲之可也出擧條上曰尹鼎烈入來乎賤臣曰不爲入來矣上曰兼春秋出去與之偕入也膺祚承命出去與上注書尹鼎烈偕入進伏上敎啓濂曰爾是篤老侍下有難多日入直時時替直也仍敎晩秀曰科後往見乎晩秀曰往見矣上曰都承旨姓字之減一畫卿聞之乎本是一畫而公然通文於八道又添一畫於曺字之上云故今日都承旨牌招傳敎以一畫之曺字書之在渠曺姓可謂中始祖矣晩秀曰臣亦聞之曺姓本字則一畫云矣上敎啓濂曰成川府使何爲而未經注書乎啓濂曰臣弟科時以探花郞蒙特恩卽除騎郞於注書之前矣上曰其科在何年也癸卯年乎啓濂曰然矣上曰重臣之病近間則何如啓濂曰一樣矣上曰雖扶腋未可入來乎啓濂曰扶腋於房闥之出入而亦猶艱辛爲之登筵則姑無可望故臣父以此每嘗耿結於心矣上敎晩秀曰上注書相貌好矣曺錫正年幼而亦夙成兪應煥之相貌亦好矣晩秀曰然矣上曰鄭祖榮年稍多似當見漏於抄啓可惜矣上下詢于賤臣曰爾是何注書乎賤臣曰廳注書矣上曰尹鼎烈則何注書乎賤臣曰上注書矣上曰廳注書之爲何事爾知之乎賤臣曰記筵說矣上曰上注書則爲何事賤臣曰傳命則上注書爲之矣上曰上注書則不爲日記乎賤臣曰廳注書或傳命出外則上注書替記筵說矣上曰廳注書上注書之入侍有何異乎賤臣曰廳注書則他承旨入侍時皆入侍上注書則都承旨入侍時入侍矣上曰何以知之賤臣曰聞於堂后矣晩秀曰日前關東慰諭御史狀啓判付有襄陽杆城封進銀口魚除減之命此在東民實是莫大之惠澤臣不勝欽仰而因此有仰達者各道薦新物種每月令各兩道隨土産分當封進例也二月令松魚七月令鰱魚十月令銀魚關東關北分封以進而庚戌年因關東道臣狀請退期松魚則退以三月鰱魚則退以九月銀魚則退以十一月事定式矣其封進也關北魚物旣已先到故以此薦新關東魚物則追到之故稱以封餘都歸曹中之私用薦新物種事體何等莫重而不入用之物使之封進非但萬萬屑越萬萬無謂該道則認以薦新物種發丁捉魚照氷馱馹公穀之會減京外之情債種種勞費民自受弊以我聖上前後軫恤東民之盛德至意及此銀口魚特減之時松鰱銀三種魚物一體許減則嶺以東浦戶漁民庶有一分息肩之道而事係薦獻不敢遽議停免且關北魚物之每每及期有未可必自臣曹關問該道道臣待其報來後稟處何如上曰依爲之杆城襄陽所封之前有下敎者令道臣先爲馳啓今卿出擧條者待兩道報來別爲稟處可也出擧條有聞曰漢學講有新榜加抄後更稟之命而加抄單子今纔啓下敢此仰達矣上曰雖已加抄新榜中必多歸覲或榮掃之人殿講退以來月初專經講亦依此爲之下鄕者趁講期使之上來可也出擧條上下詢于啓濂曰吳淵常何時當榮掃而還云乎啓濂曰仍往安東故來月初可以上來云矣上曰何其遲乎啓濂曰轉歷陽城地以向安東云矣上曰陽城則何故而往乎啓濂曰聞其墳山亦在陽城地故欲歷省云矣上曰兼春秋爾則何間欲作榮掃之行乎啓濂曰欲從近爲之矣上曰何間當還來乎啓濂曰須五六日可得往返矣上曰廳注書爾則何時欲行乎賤臣曰十五六日間欲發行矣上敎有聞曰此亦出代出去時以受由在外代懸入於望筒可也上敎晩秀曰沈英錫人物卿其見之乎其擬注書望也全以鄕人擬之大體一邊之人則難之辛壬禍家之餘則尤爲難之然而沈檀曾有救徐德修之事其家則視之便同恩人云旣已分館則此吏判在時豈有可拘於政望注擬之際乎且聞故相李徽之亦於其家不爲嫌避云矣晩秀曰臣亦未能詳知矣上曰新除大司成與尹恕敎爲誰乎晩秀曰恕敎之孫云矣上曰抄啓文臣欲從近選之內閣問于大臣可矣舊榜誰有之晩秀曰舊榜中亦多有之云矣上曰金邁淳申緯金箕殷等外亦有幾人乎仍下詢于賤臣曰金箕殷年今幾何云乎賤臣曰未能詳知矣上下詢于鼎烈曰爾則欲掃墳於何時乎鼎烈曰有病故欲調理作行矣上曰何病乎鼎烈曰唱榜時落馬作痛胸膈不仁矣上曰不仁者謂其肢節之不利也豈有以胸膈謂之不仁乎仍敎曰紅花丹木之屬多煎服之可也上敎晩秀曰廳注書則庠任時固已屢經入侍而上注書之筵中周旋如彼甚熟豈不可嘉乎上曰上注書作榮掃之行則何時可還來乎鼎烈曰稍當久矣上曰何也鼎烈曰墳山歷省處自多矣上曰爾家墳墓在於何處乎鼎烈曰在長湍地矣上曰白鶴山下乎鼎烈曰近處矣上曰尹根壽子孫只有文而尹得孚武而尹得逵而已乎鼎烈曰然矣上曰其外以尹爲姓者皆故相尹斗壽之子孫乎鼎烈曰然矣上下詢于啓濂曰爾弟成川府使何時入來乎啓濂曰昨見書聞臣科報卽日發來云今明間似當入來矣上曰何以遽能得聞乎入來則爾卽出去見之趁門限時還爲入來也旣爲兼春秋則稍久行之好矣上敎晩秀曰上注書此是尹耆東之子乎晩秀曰然矣上曰然則入後於尹得載爲尹游之曾孫乎晩秀曰然矣上曰與彼上注書爲同庚者今榜中有誰人乎有聞曰不知矣上下詢于啓濂曰爾能思之乎啓濂曰有曺錫正云矣仍命退承史閣臣以次退出
정조 24년
行都承旨曺允大坐左承旨徐有聞坐右承旨徐英輔坐直左副承旨崔獻重未肅拜右副承旨趙弘鎭坐直同副承旨曺錫中坐注書洪奭周病金啓溫病假注書尹鼎烈仕趙鐘永仕直事變假注書金秀鍾仕
정조 24년
曺允大啓曰行左承旨金履翼今日不爲仕進卽爲牌招何如傳曰許遞前望單子入之
정조 24년
傳于曺允大曰都承旨入侍
정조 24년
承旨前望單子入之崔獻重落點
정조 24년
徐有聞啓曰卽者副修撰金履度謂有身病陳疏徑出原疏纔已退却矣依定式禁推傳旨捧入之意敢啓傳曰新進者必不無端無病而稱病姑先推考可也
정조 24년
徐有聞以弘文館言啓曰本館上番闕直事甚未安應敎鄭萬始校理金熙采具得魯旣有只推之命竝卽牌招以爲推移入直之地何如傳曰允
정조 24년
傳于徐有聞曰明日由逌瞻門展拜景慕宮該房知悉
정조 24년
傳于曺錫中曰次對久未爲之明日依例來會
정조 24년
曺錫中以壯勇營言啓曰外營部將中二窠自是額外壯勇衛遙領之窠隨其作窠當以額外壯勇衛差出而昨冬窠出時適値乏人以本營前銜哨官李厚在金宗爀姑爲差出矣今則額外壯勇衛中多有可合之人依本窠以額外還爲差下李厚在金宗爀今姑減下從便區處實合事宜何以爲之乎敢啓傳曰丁酉禁軍一內復屬宣薦時故訓將張志恒力主參上人同爲差定之論至入於其時事目近雖只充參下而其實則此窠亦丁酉節目中宣薦內禁衛參上付祿之窠而年前故壯帥李柱國請以宣薦內禁衛額外壯勇衛中從除職多少令兵曹通同付祿在經費與官方俱爲便當仍許定式則參上權差時一依參下例但當移文付祿而已初旣不爲提稟今又豈可無端減下乎兩人本營及訓局堂下將官中隨窠差定後依節目差代可也
정조 24년
徐有聞以禮曹言啓曰試考恩賜儒生直赴帖過科後令成均館收聚以來爻周後草記事曾有定式矣卽接成均館所報則今番慶科庭試會試時直赴殿試儒生進士兪應煥幼學安以鼎進士金𨩿幼學姜應一金履度生員鄭祖榮申在明進士朴謙進崔漢翼幼學鄭度采生員趙晉和幼學尹鼎烈進士趙鐘永曺錫正李顯相申慶會幼學吳淵常生員申光軾閔哲儒進士金碩鉉具康生員趙民和進士趙亨基幼學金秀鍾李南翼生員沈英錫閔耆顯進士趙庭和幼學李集運直赴會試儒生生員金會淵給分儒生幼學李基憲等三十一人登科直赴會試儒生進士沈允之等三十一人給分儒生生員徐兢修等二百五十九人未參榜合儒生三百二十一人內前所受直赴給分帖二百八十張收聚以來而直赴會試儒生生員權徹給分儒生進士沈鍈趙榮慶李勉重切學申應堯李仁謙丁厚祥柳鎭學柳鎭穆洪起燮李心會蔡興淳權思永申在業李翊周黃協商李東獻尹世鉉韓昌殷吳命敏張昇鳳李元默李允祖金見龍安濟權金履孝金致修金秀策金膺午鄭鴻漸權煽崔昇憲金岐協愼宜默金弘積李海星朴健民嚴錫祺柳浛土李海旭林奭履等四十一人未及收帖徑先下鄕故知委該道使之收送云矣所收帖文二百八十張依定式爻周而未及收來之四十一張待其收來一體爻周之意敢啓傳曰知道
정조 24년
徐英輔以義禁府言啓曰南履範徒二年半定配收贖禁錮分揀告身盡行追奪放送草記批旨內因赦令之纔過定配則已收贖矣更因申百祿之同律而禁錮又分揀矣況其入於現告者無非最殘弊者如格勘罪未足以懲他大吏區別分等之際徒涉屑越事關高敞各罪皆收贖可也事命下矣南履範等各罪禁錮旣已分揀徒配亦爲收贖而至於奪告身則考諸法典無收贖之文何以爲之敢稟傳曰私罪代以公罪可也
정조 24년
徐英輔以義禁府言啓曰南履範等禁錮旣已分揀徒配亦爲收贖而至於奪告身則無收贖之文何以爲之事草記批旨內私罪代以公罪可也事命下矣同罪人朴文絅柳頤玄尹在陽申百祿等照律竝以公罪施行之意敢啓傳曰知道
정조 24년
以慶尙監司申耆狀啓金山郡民家失火恤典題給事傳于曺允大曰各別顧助從速奠接嚴飭該邑事回諭該倅就理行査曠官可悶査啓何至今不爲乎此意一體回諭
정조 24년
庚申四月十四日卯時上御便殿同副承旨入侍時同副承旨曺錫中假注書趙鐘永記注官金啓濂記事官李存秀以次進伏訖上曰先朝倦勤之年晉接臣僚亦嘗頻數故重臣鄭昌順之在翰林時夜有入侍之命而適脫網巾且行且着望建陽門而結一圈踰建陽門而結一圈行至光德門而始得盡着此亦可想其時承史奔奏在公之狀矣予自御極以後每念右賢左戚之義頻接諸臣不敢自逸而至于今二十餘年治不徯志我髮如星曾所謂親賢士大夫之意者少無一分之益反啓許多之弊則予不得不意倦於延訪之際承史入侍一日只爲一次頻接之爲罕接此非厭苦於酬應而然也追惟初心豈但予所自愧實亦臨朝而慨歎近日則以新榜之後故欲數數見新進之人頻有入侍之命矣仍命書傳敎曰禮房承旨馳詣宗廟景慕宮奉審摘奸以來仍命退承史以次退出
정조 24년
庚申四月十四日辰時上御重熙堂都承旨入侍時行都承旨曺允大假注書尹鼎烈記注官金啓濂記事官李存秀以次進伏訖上敎允大曰昨日以卿家姓字字劃事有所酬酢必聞知矣以何故添一畫乎允大曰王羲之筆陣圖有一畫書之而且臣先世行之久矣臣祖漢英通文改之仍用二畫矣上曰仍舊無妨又況於義無悖者乎允大曰臣之五代祖以上碑碣皆用一畫矣上曰深歎曺允亨之不在於世矣此人每書之以二畫而及今聞之欲用一畫云矣向者曺錫正登科時二直提學只書一畫故問其由則對曰曺氏意向欲用一畫云矣然則龕中所書將何以爲之乎曺允亨則作故不遠龕中速書一畫也以徐家事見之藥峯以後皆用余字中間以人未嫌之變用字劃矣因特敎依前書之其後繁盛極矣允大曰將欲通文改之矣上曰筵說何以構出乎令同副持入也賤臣承命出傳與同副承旨曺錫中偕入進伏錫中奏曰昨日筵說出草者注書遞去時持去矣上曰修正後入之可也上曰重臣金華鎭則瘦勁而兼春秋則頗肥矣然而體樣與步履頗有恰似處見甚貴矣下詢於啓濂曰重臣何年登科乎啓濂曰乙亥榜矣上曰重臣登科爲文兼乎啓濂曰竝與許參而爲之矣上曰此兼史年過五十而尙不衰矣允大曰一髮不白矣上曰洪聖淵甚早白者矣允大曰聖淵爲大祝時燭下善讀細字故重臣閔鍾顯誤認以尊長輩行退而語曰眼力何如是不衰乎此語至今傳道矣仍命退承史以次退出
정조 24년
庚申四月十四日辰時上御重熙堂右副承旨入侍時右副承旨趙弘鎭假注書趙鐘永記注官承膺祚記事官李存秀以次進伏訖上曰兼春秋金啓濂已爲出去乎存秀曰姑不出去矣上敎膺祚曰爾則出去以金啓濂代入也膺祚承命出去啓濂進伏弘鎭讀奏慶尙監司申耆狀啓金山郡民家失火恤典題給事命書判付曰各別顧助從速奠接之意嚴飭該邑事回諭該倅就理行査曠官可悶査啓何至今不爲乎此意一體回諭上敎弘鎭曰金山郡守卽李晩祥乎尹可基乎弘鎭曰金山郡守則尹可基矣上曰李晩祥則山淸縣監乎弘鎭曰然矣仍命退承史以次退出
정조 24년
庚申四月十四日酉時上御便殿左副承旨入侍時左副承旨徐英輔假注書趙鐘永記注官金珍恪記事官李存秀以次進伏訖上敎英輔曰新榜注書所修前後日記如已書置皆卽入之也仍命退承史以次退出
정조 24년
行都承旨曺允大坐左承旨李義鳳未肅拜右承旨徐有聞坐左副承旨崔獻重坐直右副承旨趙弘鎭坐同副承旨曺錫中坐直注書洪奭周病金啓溫病假注書尹日逵仕李允謙仕直事變假注書未差
정조 24년
藥房都提調李時秀副提調曺允大啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道王大妃殿惠慶宮中宮殿世子宮藥房口傳問安答曰知道上詣景慕宮展拜罷後內閣政院玉堂藥房口傳問安答曰知道還宮後內閣政院玉堂藥房口傳問安答曰知道
정조 24년
曺錫中啓曰假注書尹鼎烈事變假注書金秀鍾身病猝重勢難察任竝改差何如傳曰允
정조 24년
徐有聞啓曰禮曹判書李晩秀依下敎來待矣傳曰入侍
정조 24년
傳于崔獻重曰政官牌招開政
정조 24년
曺錫中以兵曹言啓曰明日景慕宮展拜時堂上守宮及侍衛當爲備員而參判李書九在外未肅拜參知朴崙壽呈辭在外無以備員在外參判參知竝改差令該曹以在京無故人口傳差出待下批牌招以爲備員之地何如傳曰允
정조 24년
有政吏批判書徐龍輔進參判未差參議洪樂游進左副承旨崔獻重進以李益運爲吏曹參判閔師宣爲執義趙恒鎭爲持平金會淵爲說書李得臣爲知敦寧徐邁修爲內醫提調金熙臣張趾元爲禁府都事尹仁基爲平市主簿譯官金益瑞今加通政加資事承傳金溝縣令李英紹白川郡守柳相默相換
정조 24년
兵批判書趙鎭寬病參判未差參議成鼎鎭入直進參知未差同副承旨曺錫中進以鄭億祚爲外營部將護軍閔台爀金履翼李書九副護軍朴崙壽金鍾義李致默副司直李之聃副司果鄭時善洪時濟金碩鉉副司正金秀鍾以上竝單付
정조 24년
吏曹口傳政事以徐瀅修爲兵曹參判尹序東爲參知
정조 24년
兵曹口傳政事護軍鄭大容單付
정조 24년
傳于崔獻重曰右承旨許遞前望單子入之待下批牌招察任
정조 24년
承旨前望單子入之朴長卨落點
정조 24년
曺允大啓曰新除授承旨朴長卨年限已過何以爲之敢稟傳曰前望單子入之待下批牌招察任
정조 24년
承旨前望單子入之李義鳳落點
정조 24년
趙鐘永受由在外代以尹日逵爲假注書
정조 24년
尹鼎烈改差代以李允謙爲假注書
정조 24년
徐有聞以弘文館言啓曰本館上番闕直事甚未安副應敎李龜雲自鄕上來云卽爲牌招入直何如傳曰允
정조 24년
徐有聞以禮曹言啓曰王世子嬪初揀擇今已過行矣再揀擇吉日以何間推擇擧行乎敢稟傳曰以來月旬間擇吉可也
정조 24년
徐有聞以禮曹言啓曰王世子嬪再揀擇取稟草記傳曰來月旬間擇吉事命下矣再揀擇吉日令日官池景喆推擇則來閏四月初九日爲吉云以此日定行何如傳曰允
정조 24년
徐有聞以侍講言啓曰新除授說書金會淵時在京畿廣州地書筵入番事緊斯速乘馹上來事下諭何如傳曰允
정조 24년
曺錫中以壯勇營言啓曰拜峯鎭移屬司僕寺諸員一百二十名今已團束作哨哨名當爲議定此旣本營屬鎭以壯別隊定名俾存統轄之意此與尋常軍兵稍有間焉所領之人亦當擇出而不必別創祿窠額外壯勇衛掌務官之受祿閑遊實涉無義自今兼差壯別隊哨官使之遙領而掌務官之前後已經者俱是閑良則領軍之將不可以無履歷之類仍舊差出額外中無論參上參下出身依他將官例備三望受點實合方便且領軍將領不可無考績之擧本營兩等殿最時一體磨勘而於該鎭別將宜有挨次之法此則依他哨官之於該司把摠例施行番次射會納馬等節亦依他將官例爲之事定式施行何如傳曰允
정조 24년
曺錫中以訓鍊都監言啓曰今四月十五日景慕宮展拜時因兵曹節目金虎門軍三十名除出北營入直千摠鄭彦衡率領挾輦侍衛集春營軍五十名哨官李寅範領赴于都領營門東營軍三十名哨官蔡翼永率領宮大門外把守還宮後各還直所而竝待標信擧行之意敢啓傳曰知道
정조 24년
曺錫中以御營廳言啓曰今四月十五日景慕宮展拜時依兵曹節目弘化門入直軍五十名集春營入直軍五十名除出兼大將申大謙率領弘化門外分左右排立解嚴後各還本處入直而竝待標信擧行之意敢啓傳曰知道
정조 24년
庚申四月十五日寅時上御便殿右承旨入侍時右承旨徐英輔假注書趙鐘永記注官金珍恪記事官李存秀以次進伏訖上敎英輔曰出宮內門路當以永淸門爲之承旨先爲詣閤禮判如未入來則承旨出去後禮判先爲來待於監印所之意卽爲分付奎章閣奉審久未爲之待還宮後閣臣自靑陽門入去奉審之意亦爲知委也敎鐘永曰今日當發榮掃之行乎鐘永曰陪詣景慕宮後欲爲出去矣上曰然則賓對入侍時以洪奭周代入爾則隨駕詣景慕宮後出去也仍命退承史以次退出
정조 24년
庚申四月十五日長時上御景慕宮齋室都承旨入侍禮曹判書同爲入侍時行都承旨曺允大記事官洪奭周記注官金啓濂記事官李存秀禮曹判書李晩秀以次進伏訖上曰初揀擇旣行於廟宮展謁之日而今已曉拜眞殿仍行宮謁再揀擇草記亦於今日來呈於齋殿也晩秀先退小頃持草記進伏允大讀奏草記曰王世子嬪再揀擇取稟草記傳曰來月旬間擇吉事命下矣再揀擇吉日令日官池景喆推擇則來閏四月初九日爲吉云以此日定行何如命書批答曰允晩秀曰王世子嬪再揀擇吉日以來閏四月初九日定行事命下矣謹考前例再揀擇後嘉禮都監堂郞令吏曹差出凡事設都監擧行矣今番則何以爲之乎上曰辛卯年聖敎有三揀擇尙遠徐觀差出之命今番亦然三揀擇欲於秋冬間爲之設都監亦爲待下敎而都監堂郞差出間擧行卿是例兼者專管爲之可也出擧條上曰再揀擇知委當自禮曹爲之乎晩秀曰例自京兆知委本家矣上曰日氣雖熱竝著初揀時衣服切勿新造事令京兆知委也晩秀曰今日奎章閣大奉審時原任閣臣當爲進參而原任直提學鄭大容時無職名令該曹口傳付軍職何如上曰依爲之出擧條仍命退諸臣以次退出
정조 24년
行都承旨曺允大坐左承旨徐有聞坐右承旨崔獻重坐直左副承旨南履翼未肅拜右副承旨趙弘鎭坐直同副承旨曺錫中緣故出注書洪奭周病金啓溫病假注書兪應煥仕李允謙仕直事變假注書未差
정조 24년
傳于崔獻重曰下直守令留待
정조 24년
傳于崔獻重曰御史入侍
정조 24년
傳于崔獻重曰下直守令入侍
정조 24년
尹日逵受由在外代以兪應煥爲假注書
정조 24년
崔獻重以吏批言啓曰卽伏見咸鏡監司具㢞推恩老人抄啓狀本則前別將李次晟混錄於朝官應資秩事甚未安次晟則拔去於下批中而該道臣推考警責何如傳曰允
정조 24년
有政吏批判書徐龍輔進參判李益運牌不進參議洪樂游進右承旨崔獻重進以宋益鼎爲掌樂主簿李允膺爲氷庫別提前監察林芝秀前權管姜聖濱金碩煥前萬戶趙齊崗李彙連前權管林鳳獻李寅戄廉益趙楊萬式許儞康贊堯朴時永劉興厚竝單付前萬戶姜思周以上今加通政朝官年七十以上人加一資承傳
정조 24년
兵批判書趙鎭寬參判徐瀅修未肅拜參議成鼎鎭病參知尹序東入直進右副承旨趙弘鎭進副護軍徐英輔副司果李履熙李毅遠李覲吾竝單付
정조 24년
戶曹參判前望單子入之徐瀅修落點
정조 24년
吏批再政以金履翼爲兵曹參判李義鳳爲工曹參判南履翼爲承旨
정조 24년
以大司成尹光顔牌不進罷職傳旨傳于趙弘鎭曰只推更爲牌招
정조 24년
以大司成尹光顔再牌不進罷職傳旨傳于趙弘鎭曰只推
정조 24년
趙弘鎭啓曰卽者兵曹郞廳來言今日咸鏡道應資老人僉樞當爲下批而判書趙鎭寬病不進次堂例不得擧行云判書卽爲牌招何如傳曰口傳擬入
정조 24년
兵曹口傳政事以林芝秀李彙連康思周趙齊岡楊萬式許儞姜聖濱廉益趙朴時永李寅戄兪興厚康贊堯金碩煥林鳳獻韓復基朱泰秀高起喜金泰憲董八益全一泰李泰垕申國泰韓昌京金厚謙韓德齡朴在允崔時戄朱重奭宋泰國金麗弼金漢振孟良重金天起朴重澄沈宅仁崔昌崇黃補民李泰裕李時彩李泰馨朱元鳳金泰昌金漢重崔濟河朴元春金淵瑞吳泰龍許煜朴遠祚吳希伯韓碩祿朴聖基金昌傑全是極朴珍朴愼益李辰慶石鎭國李最甲崔錫太李昌裕秦京祚韓一濟南道箕金鼎得李夏邵南溟榑文光周李垕泰朴泰邵韓鵬濟韓再豪金廷澄李戄岳金壽錫陳尙益曺茂積玄瑞極玄百仁趙泰老南承榮姜聖佑朴信寬韓希湘鄭泰來金暎星南以杓朴泰根金海瑞蔡廷雄南泰興南斗星康運圭安晉崇朴夢章朱命明尹昌成崔泓朴師烜全益祥尹商河朴成見全宗信金昌兼徐命興鄭載儀崔興復韓是濟李光屹崔愼泰爲僉知
정조 24년
徐有聞以弘文館言啓曰本館上番連日闕直事甚未安副修撰金履度卽爲牌招以爲姑陞入直之地何如傳曰允
정조 24년
大司成尹光顔疏曰伏以臣以菲才賤品幸遭明時名登仕籍十有五年自在講製之列偏沐作成之賜迃愚之性不適時宜而惟殿下奬進之畸孤之蹤動被人惎而惟殿下拂拭之揚歷推遷毫無藉於吹噓頂踵毛髮一皆歸於造化恩逾海岳報蔑涓埃每自循省愧懼徒積頃於待罪湖邑之日猥被宮銜特除之命方當雷肆新開睿學日就之際登筵啓沃有非如臣謏末所能堪任而以榮以感冒昧趨承昵陪溫文之儀獲奉顧問之寵光耀已極志願已滿區區微分更無餘望不料玆者特旨復下以臣爲成均館大司成者臣惝怳震駭誠不知所以措躬也噫太學爲首善之地敎胄居治化之先虞庠之典樂周官之師氏尙矣無容議爲漢唐以來雖以博士祭酒等官當之然其所掄揀比他職自別蓋使之主管學政矜式士趨人才之盛衰風俗之汚隆莫不有關於斯故也至於我朝尤重是任苟非其人未嘗輕授矧今我聖上以作人之德闡造士之化方且表章經術導群髦於菁莪之敎丕變文體鑄一世於笙鏞之盛此時對揚之責專在於師儒之臣雖使古之鴻碩處之亦必逡巡而懼其不稱而顧乃以臣之空疎滅裂全無學術全無望實者擧而任之不少難愼未知殿下何爲而有此誤恩也夫中批墨勅本非聖世之美事雖微官庶僚之差除猶當一付之公議今臣所叨何等峻選而不由銓部之通擬直以上旨而宣授藉令臣綽有可堪之具亦不免貽累於淸朝之擧措而啓後日僥濫之弊況其萬萬不近似如是則其爲駭物情辱官方尤當如何臣之本末長短莫逃於淵鑑之下而惟其儱侗鈍懦百事皆不及人若言資性之稍近而可勉者則固在於章句之末然自少懶惰長益荒抛近因荐經悲憂恒抱疾疢形殼僅存神精全鑠平時之一知半解亦且都忘衰朽耗昏不比人數已分無用於當世惟思自放於荒閑寂寞之濱以保其餘生而已至於淸要一步非惟力分之不堪實是意想之不到伏惟聖慈曲遂萬品不枉人以所不欲器使群工不强人以所不能則臣之情實庶幾見諒於聽卑之天況目下處義又在萬不可承膺者乎臣聞上不擇人而授職謂之虛授下不量義而受任謂之冒受虛授之害終於名器暬而天工曠冒受之害終於廉恥喪而士節隳因臣不肖之身而上以玷九重之簡下以致四維之壞則尙何面目厭然就職揚揚入太學見諸生於禮義相先之地乎反覆參倚鐵限在前冒違召牌未蒙例勘伏竢多日封駁無聞玆敢披瀝肝膈仰瀆宸嚴伏乞天地父母特垂軫察亟令收還臣國子新命以重公器以安賤分不勝幸甚臣無任云云答曰省疏其悉爾其勿辭察職
정조 24년
庚申四月十六日卯時上御誠正閣左承旨入侍御史下直守令同爲入侍時左承旨李義鳳左副承旨崔獻重右副承旨趙弘鎭假注書李允謙記注官承膺祚金啓濂三陟杆城等邑慰諭兼暗行御史權晙下直守令全州判官李仁祜同福縣監洪疇九高敞縣監吳亨喆以次進伏訖上曰守令進前仁祜進奏職姓名上曰湖南沿邑一帶數年內十室九空萬不成說昨秋雖云稍登而猶未爲樂歲言念民事每切南顧之憂矣汝下往將何以爲之仁祜曰臣本無才具惟當竭力爲之矣上曰爾弟則爲翰林而爾則間從蔭路見之矣爾欲繼乃父之南藩治績則不必勉敎七事宣諭除之下往必善爲之也亨喆進奏職姓名命奏履歷亨喆曰丙辰年爲部將初入仕丁巳吏批出六己未爲戶曹佐郞今方待罪本縣矣上曰誰之族也亨喆曰別無顯族而與吳太坤同姓矣上曰連姻則誰也亨喆曰臣之妹夫卽故承旨魚用謙之第二子矣上曰今番新及第吳洪錫等汝爲近族耶亨喆曰臣之五寸姪矣上曰當觀來頭各別善爲之也疇九進奏職姓名上曰爾須念爾之先下往善爲之也七事宣諭竝除之命守令先退上曰御史進前晙進前上曰往見則兩邑民情何如而今則幾皆奠接乎晙曰果已奠接而今皆爲本業矣上曰書啓外有何可奏之事乎晙曰通川歙谷兩邑有一二民弊之入聞者而旣未躬探故不敢仰達矣上曰旣爲御史則何事不可奏乎晙曰通川海夫應役與他邑異例去戊午年李榮運爲郡守時鳩錢於境內饒民等處都數一千七百餘兩以十三生殖一年利錢合爲六百五十兩而名曰添海錢出給於吏俾爲進上物膳貿納之地而昨年秋節目情債磨鍊爲五百九兩二錢五分此則徵出於海夫蓋物膳爲是海夫之所自捉而使渠擔當則實爲各邑通行之例而獨於通川使禮吏貿納甚是不當又安知其間不有弊端乎旣有生殖之錢則以此當其節目情債而若其物膳則出給價米於海夫以爲使渠措備之地似爲得當歙谷穀簿中租還則爲三百四十七石零太還則爲九百二十五石零本邑自是畓多田步故每當太還捧納之時民皆轉貿他境不免於騷擾限折半換色爲租則其於民情甚爲便好臣於兩邑民情雖未躬審適有入聞者旣承下詢敢此仰達矣上曰兩條所陳爾於還任之路面議方伯從長釐正後使之狀聞可也出擧條上曰杆城癸卯甲辰以後近果復古而其間守令中誰能爲招徠之方乎晙曰連有飭敎故其間來莅者擧皆善爲矣上曰兼春秋金啓濂曾爲本邑倅何以爲之云也晙曰前郡守金啓濂在任時爲流民耕食之資買牛孳長至今有遺愛者矣上曰三陟燒戶近於官門結構奠接之道猶勝於外村耶晙曰吏戶居半故措辦營構大勝於村民今已畢奠接矣上曰平海則年事民弊何如而本郡海戶猶有三十兩徵出之弊云御史下往後果已釐正耶晙曰今則快爲釐革而昨年年事稍登故幾皆安保矣上曰向來嶺東諸邑海弊釐正事爲除營邑之誅求下吏之討索而一自釐弊以後前日出沒於十丈水者今則不入於數丈淺流此不爲也非不能也以此觀之雖竝除漁鹽船稅其弊則當如前近聞海夫輩或有自靖其身擡冠讀書者云然否承旨曾爲此地御史想備諸民俗矣弘鎭曰大抵陸民之視海夫殆同屠牛坦海夫之一錄於海案者無得與平民相抗故渠輩子孫皆諱渠先之爲海夫旣已自朝家快祛海弊則渠輩必欲雪其前羞其中不無擡冠讀書者云矣上曰民固不知足也甚至些少進上物種竝除之然後當快於心而不然也故尙云有弊端耶兼春秋曾經此邑癸卯以後果何如啓濂曰一自海弊釐革後海夫輩皆欲自好昔之衣服藍縷者今皆鮮明至於若干供進之物托以海竭而全不應役其習可痛矣上曰此亦侈靡之一端矣松政則近來何如晙曰書啓所陳外別無犯斫之可達者矣上曰廟堂之先爲糾察者卽松政一事也爾於還任之路言于道伯使之各別禁斷而若逢守令輩另加申飭可也命出給御史書啓今日內以草記四啓事分付賤臣承命分付敎義鳳曰久不見矣近日則病情何如俄見陞階行步比前稍勝可幸義鳳曰屢奉珍劑藥效大勝莫非造化之恩矣上曰其間歌咏江干以公眼見之必有時政得失之可言者矣義鳳曰便同聾瞽無一得聞如有之則臣爲諫職時敢不以文字仰陳乎上曰何論諫職與否有懷必陳可也義鳳曰臣之愚見惟望殿下建極之治矣上曰近日予爲偏用乎所居之室扁以蕩蕩平平予則謂自有建極之治矣不協于極不罹于咎皇則受之人之是者用之事之是者取之是之謂建極何必黑白同器賢愚一視然後謂之建極乎大抵以道心爲主人心淸明然後餘事可做而今則未聞如此之人承旨之弟居官廉白持心稍可而今焉已矣昨筵有所下敎不無臨朝之嘆古人則正如推車子衆力以共之上殿爭可否若有異見則彈之斥之不欲苟同下殿則不失和氣而近日必欲每人悅之世道人心如此而將何以爲之乎義鳳曰有君無臣之嘆莫近日若詩云衮職有闕惟仲山甫補之今之輔相果有補衮之才乎臣與領相爲桂坊同僚與左相自禁都至玉堂屢次作僚右相則世誼非泛夙知其爲人謂之有有司之才則可輔相之具則不足殿下雖欲做三代之治誰與爲之乎上曰天何言哉始也一理沖漠及其兩儀生而後各有奇耦則君臣亦對也豈可謂之有君無臣乎第憂其有之而不能用之耳大體我朝用人別其地處與履歷自出身初仕以至大官未知有幾層階級甚至近來則未經吏判者不得入卜相望此等格例皆有所拘則人君雖曰造命亦奈何義鳳曰昔在仁廟朝有皮匠登用故事人才固未嘗不在於下流矣上曰肅廟朝故相許穆爲吏判時以麥僉知擬入於大司憲望云今則雖許穆安能以麥僉知擬望乎時之義大矣哉所拘亦在於格例雖欲爲之亦豈可擺脫格例乎義鳳曰大臣所當進賢退不肖近日相業未知有何進一賢者而退不肖之路則亦無可以執而言之者以此觀之大臣安得辭其責乎實爲慨然矣才不借於異代今世亦豈無可與爲之人乎上曰何責大臣乎予亦有所自反矣但近來予亦志氣衰邁朝象泮渙中朝之嘆日甚一日今見承旨以舊僚之誼酬酢稍久自然有語及時政矣此外亦有可陳之事乎義鳳曰昨年北營動駕至今思之實萬萬過中之擧矣上曰周公之過不亦宜乎此則當受而爲過矣仍敎曰此外又無可言之事否狂瞽之說比前大減只言北營事爾亦畏朝廷乎義鳳曰臣曾於春坊入直時見厚謙之入憩於冊色書吏房臣與朴宗甲卽爲徑出矣臣於其時猶尙如此則到今有何顧畏而有懷不達乎以臣憂愛之忱感激天恩今有一二事仰奏他人則似不爲此等說矣上曰是則然矣仍敎曰藥料從當更賜爾其調補也命書榻敎曰大司成批下牌招察任仍命退承史以次退出
정조 24년
庚申四月十六日午時上御重熙堂都承旨禮房承旨稟事閣臣同爲入侍時行都承旨曺允大右承旨徐有聞假注書李允謙記注官金啓濂記事官李存秀吏曹判書徐龍輔以次進伏訖龍輔曰前縣監李羲雲禁錮旣有分揀之命矣其時同罪李義和昨年十二月歲抄因臣曹之不審混入於被謫蒙放秩至蒙收敍故日前禁錮人書入之時雖不敢循例書入而係是同罪故敢此仰達矣上曰到今何必區別一體蕩滌可也出擧條有聞曰新及第趙庭和以三十後登科當屬吏文而該院誤以漢學抄啓故査問其委折則自該院一從榜眼中年歲多少區別漢學吏文而列書以呈初不關由於諸堂已成謬例有此錯誤云自今爲始使公事堂上管檢擧行著爲定式而趙庭和依例以吏文施行似好故敢此仰達矣上曰依爲之出擧條仍敎曰此後則大提學或公事堂上官管檢無如今番疎漏之弊可也上曰兵判何不入來龍輔曰與參判不相見之間云矣上曰何故也龍輔曰故判書徐命膺爲箕伯也爲大同門擧行故有所嫌避云矣命書榻敎曰在外及未肅拜亞卿許遞今日政差出又命書榻敎曰戶曹參判前望單子入之又命書傳敎曰挾冊出入胄筵者恰滿三十年問其年後年滿七耋而尙在緋玉之列何其沈屈之甚乎且其慨然之談多及時政俗弊貌衰心不衰只是舊日此人至於夙夜之任難以强責左承旨李義鳳亞卿窠中水部閑司今日政加擬以入事分付仍命退諸臣以次退出
정조 24년
行都承旨曺允大坐左承旨徐有聞坐直右承旨崔獻重坐左副承旨閔昌爀未肅拜右副承旨南履翼坐直同副承旨趙弘鎭坐注書洪奭周病金啓溫病假注書兪應煥仕李允謙仕直事變假注書未差
정조 24년
崔獻重啓曰知敦寧李得臣除拜後過三日不爲出肅依定式推考警責仍卽牌招察任何如傳曰允
정조 24년
南履翼啓曰御營廳將官來言今日本廳軍兵日次私習云矣敢啓傳曰允
정조 24년
南履啓曰來二十一日朝參日次矣敢稟傳曰停
정조 24년
徐有聞啓曰來二十一日輪對日次矣敢稟傳曰當次人受點後日次待令
정조 24년
傳于崔獻重曰右承旨入侍
정조 24년
傳于曺允大曰在外承旨許遞前望單子入之待下批牌招察任
정조 24년
承旨前望單子入之閔昌爀落點
정조 24년
徐有聞以弘文館言啓曰本館上番闕直事甚未安副應敎李龜雲卽爲牌招入直何如傳曰允
정조 24년
以副應敎李龜雲牌不進罷職傳旨傳于徐有聞曰只推
정조 24년
南履翼以備邊司言啓曰江原道三陟杆城等邑暗行兼慰諭御史權晙書啓有草記回啓之命矣取見其書啓後錄則其一三陟封山中黃池遠德兩山與安東奉化寧越蔚珍等邑接界偸賊多從四邑而至犯斫在彼抵罪在此故本竟兩山下居民之爲守護軍者不堪其苦幾皆散亡畢竟至於守護之無人今於接界處使各其邑定置防守軍幾名以爲禁護而有或偸斫與之同罪奉化處在江三蔚封山西邊咽喉之地三邑偸板只由此路而定置禁板將校每朔責俸偸板三部雖無執捉期於依數納官則爲將校者勢不得已身入封山擇木作板以爲官納嚴飭該邑定數捧納之例永爲革罷事也凡環封山而邑者均有禁護封山之責定置防軍與之同罪云者果是不可已之政而安東奉化則自前似有似此名色當此軍丁極艱之時恐不必別爲設置爲先關問兩道道臣依前禁護與別定軍人間指一定式以爲合力共護之地奉化之責捧偸板繡啓所論實非過語邑民以此至論其倅之廉貧其爲貽羞誠亦非細雖然偸板之責納本出於屬公之意非由邑例則別無革罷之可論矣眞有潛商可屬之板則報營屬公法理當然如其不然而勒令責納則雖一部半部與官長之親犯無異嚴飭嶺南道臣使之隨所現狀聞論勘或書之殿最其一江陵嶺西凡有六倉皮雜各穀合爲二萬六千四十石零而居戶不過四十六統則每戶所受多至百石內外小不下四五十石民之逃散項背相望而至於嶺東諸倉各樣公下他邑移轉皆從此出故穀簿漸縮巡還以嶺西之穀從便換作移置嶺東則實爲兩便事也嶺西穀多之弊去而益甚此弊不祛則餘存之民必當盡爲流散而後已前後邑宰與道臣非不稔知熟講而道內年例作錢若欲全用此穀則麤荒之穀價不滿詳定如欲移轉邑倉則隔以大嶺民不願受因循荏苒以至于此繡啓論例實爲嶺西民奠安之機大抵欲救積痼之瘼難顧些少之害無論代錢捧納與馱負移轉營邑自今講究預先約束於民人等處一年之內如難盡爲則限以明年期於民穀相當而止亦以當年內除減之石數歲末狀聞其一三陟四美倉皮雜各穀合爲三千四百五石零而附近居民不過四十統則每戶所受殆近二十石此亦量宜換作於邑倉俾爲山民支保之道而無論陟之四美江之六倉每於捧還之時計其當年耗條竝皆用下無或留置事也此則比諸江陵嶺西之倉其所矯救不至甚難一依繡啓移作於邑倉亦以形止狀聞之意分付至於當年耗條竝皆用下無或留置之論甚得要道一體令道臣依此擧行而山倉穀多之弊不但由於耗穀之歲滋鄕色面任輩之當納於邑倉者每於開倉後稱以田地在於山倉近處請其移納蓋出納麤之奸計而穀數之歲增多坐於此此後移納之弊一切禁斷之意竝爲嚴飭其一江陵府東七里有代列堤堰二庫而本無水源故築洑於府南大川直過堰底而至於千餘石之灌漑則今此之堰雖貯萬斛之水亦無所用府南十里又有海南堤堰其無水利一如伐列而長川抱流堤下一坪皆已蒙利堰之有無無足關係量其長廣則落種可爲百餘石執貢可爲十餘結特令廟堂議處許民耕食而若其結負則收議營邑以爲區劃之地事也堤爲等棄之地洑有蒙利之源則堤堰作畓雖是法禁何必膠柱鼓瑟而不可不更問營邑而處之許耕便否及今年內可以起耕與否竝令論理報來後稟處其一平陵驛復每名五十負銀溪每名百負而嘉靖以後以銀溪之凋弊平陵祥雲兩驛價布六百五十兩稱以入居錢每年輸送於銀溪矣其後除減二百五十兩而平祥兩驛近又凋弊難以支保就其四百兩之中又減其半則庶爲兩驛蘇救之方事也銀溪道內殘驛也又失此二百兩錢則雖曰本非我物誠恐難以支過此亦關問道臣使之參量兩驛緩急指一報來後稟處何如傳曰允分付該道伯從長措處俾有繡行之實效而狀聞亦勿愆期至於奉化事登聞之後豈可例飭乎所謂屬公之法謬習一切禁斷此後關東木物之不能嚴飭者關東伯先從奉化倅狀請重繩事分付嶺南關東繡衣齎去節目中此一款添錄以爲該倅黜陟之條件可也
정조 24년
徐有聞以弘文館言啓曰新除授副校理金熙周時在慶尙道安東地經筵入番事緊請斯速乘馹上來事下諭傳曰依啓
정조 24년
南履翼以兵曹言啓曰慶熙宮衛將朴枝萬以其痰癖之症無望供職呈狀乞遞輪番之任不可待其差復改差何如傳曰允
정조 24년
掌令李德鉉疏批省疏具悉蓋有深量者在且非其時則四啓傳旨之留中者此也因諸臺之不備外此用此例者亦多姑未施之矣爾其勿辭察職
정조 24년
庚申四月十七日辰時上御便殿右承旨入侍時右承旨崔獻重假注書兪應煥記注官承膺祚金啓濂以次進伏訖上敎獻重曰今見李龜雲疏以安東儒生事有所云云而壬子以後似此章奏登諸公車卽營邑攸司之失也旣聞之後所已施於安寵者豈可不施於安寬輩乎然而在公則旣涉於朝禁在私則有關於鄕戰故堂疏不爲賜批矣且況赦前勿論自漢而然乎罔咈其性則外言不至各循其情則中心無愧爲該倅者挾一箇已字處事不得其當故致有官箴承旨卽爲往復於嶺伯安倅處還他本分無改前觀當禁戢處禁戢當鎭安處鎭安俾無以此等事更聞而如是下敎之後若不善奉行則違制之律何敢辭乎以此意各別嚴飭可也仍命退承史以次退出
정조 24년
行都承旨曺允大坐左承旨徐有聞坐右承旨崔獻重坐左副承旨閔昌爀坐直右副承旨南履翼坐同副承旨趙弘鎭坐直注書洪奭周病金啓溫病假注書金𨩿在外李允謙仕直事變假注書崔漢翼仕
정조 24년
閔昌爀以都摠府言啓曰今日入直內三廳武兼禁軍及軍兵等中日習射請出標信傳曰知道
정조 24년
閔昌爀啓曰御營廳將官來言今日本廳軍兵日次私習云矣敢啓傳曰知道
정조 24년
閔昌爀啓曰右邊捕盜大將柳孝源以都監中軍明日習陣出去矣所佩命召及大將牌傳令牌何以爲之敢稟傳曰仍佩往來
정조 24년
兪應煥受由在外代以金𨩿爲假注書
정조 24년
金秀鐘改差代以崔漢翼爲事變假注書
정조 24년
有政吏批判書徐龍輔進參判李益運牌不進參議洪樂游進右承旨崔獻重進以金履載爲副修撰前萬戶安尙宅今加通政朝官年七十六加一資事承傳
정조 24년
兵批判書趙鎭寬進參判金履翼病參議成鼎鎭病參知尹序東入直左副承旨閔昌爀進以安尙宅梁廷裕洪允霑姜隆齊安祐泰玄遂達金審宅金萬鎌金龍迪姜羽朝文中賢姜啓重姜弼載高允瑞金鳴鐸朴恒老文聖周金安厚夫安中金德札爲僉知柳憲周爲曹司衛將趙崗爲兼司僕將金載仁爲五衛將安得方爲慶熙將李彬爲武兼護軍李翊模鄭日煥副護軍曺錫中單付
정조 24년
傳于崔獻重曰行上護軍金載瓚兼帶金吾之任許遞
정조 24년
傳于崔獻重曰大司成尹光顔尙未肅拜待開門牌招使之進參於兼職之班
정조 24년
以平安監司李泰永壯啓楚山府使趙華錫母病危重請納印符仍卽登途爲先罷黜其罪狀令攸司稟處事傳于崔獻重曰令該曹口傳差出待下批卽爲下送
정조 24년
吏曹口傳政事以尹序東爲楚山府使
정조 24년
徐有聞以弘文館言啓曰本館上番闕直事甚未安副應敎李龜雲旣有只推之命卽爲牌招入直何如傳曰允
정조 24년
義禁府啓目中官白喜章原情云云傳旨內辭緣泛稱遲晩所當請刑是白乎矣長番內侍勿爲請刑載在大典通編議處何如判付啓依允
정조 24년
曺允大以戶曹言啓曰臣在學今日以全羅道群山倉漕船點檢事出來江上矣法聖倉所屬光州等十三邑鎭己未條田稅大同合米一萬九千三百四十六石零太四千六百五十八石零所載本倉元漕船二十五隻今又來泊于西江故一體點檢之意敢啓傳曰知道
정조 24년
閔昌爀以訓鍊都監言啓曰壯勇外營遙領部將李厚在金宗赫本局堂下將官中隨窠差定事已伏奉傳敎矣本局哨官李彬遷轉代以李厚在差定之意敢啓傳曰知道
정조 24년
趙弘鎭以濬川司言啓曰濬川今四月十九日始役之意敢啓傳曰知道
정조 24년
工曹參判李義鳳疏曰伏以滓穢賤臣百無一能而自忝宮僚猥蒙殊遇隨處拂拭與歲推移一資半級不資吹噓而皆簡自聖心呴嚅而長之不啻華滋之於枯荄勤勞而庇之殆過慈父之於赤子是以默數前後恩造則在廷臣鄰孰非我殿下薰陶作成之化而豈有不才若臣受恩若臣者乎臣常攢祝洪私感極生悲世世銘鏤欲報罔極云者未足以喩臣心之萬一也其所自矢於心者惟期糜碎身骨少報塵刹而其奈年紀摧頹疾病侵尋胃腕急痛轉成風痺宛轉床簀之間終成籧篨之物蟄伏湖廬逖違天陛者七年于玆矣蒲柳之質不待望秋而先零犬馬之報猶切戀軒之苦忱中宵繞壁寤寐耿結古人所謂身在江湖心懸魏闕者正道微臣之心事惟我殿下不以臣爲癃癈非分恩除逐歲聯翩瞻望修門有路難進不揣氣力强試跬步欲起還仆欲語先涕言念及此臣固自憐而亦自悲矣粵自戊午又喪一弟形影相吊精神震剝一縷餘生澌綴無遺自念殘齡徑減餘生隔紙只恐朝露溘然竟未一近耿光則抱恨入地將作不瞑之鬼故銀臺有除擔曳出肅者不敢爲他計諒亦垂死之窮情也及其入對之際玉音如響珍劑特頒臣仰而攢手俯而語心聲淚逬發怳若沈疴之祛體旣因一番幸會仰瞻天日之表雖明日退塡邱壑死亦有榮矣嗚呼太陽之光雖照覆盆已冷之灰不可更煖耿然方寸幸覺有靈而自力奔走實無其望薇垣除命勢急懲討而終未承膺試圍召牌義同往役而亦事違傲摧朽之姿不堪驅策固已聖明之俯燭而一息不泯彝性尙存則逋慢之罪臣實自知不料聖念長垂記存舊日華銜又耀身邊病且隣死無一報答而時當八路欣忭下及聾昧故區區賤疾不敢言私重入禁扃復侍香案愚戇之言全沒倫脊而過媒優奬蹣跚之步不能升降而每令扶持萬萬難强之疾比前無減而萬萬出常之恩比前愈隆榮已極矣分已踰矣豈有一分餘念更有望於進取之路哉千萬不自意水部陞擢之命忽下於前席出入之餘榮動禁掖觀聳簪紳臣伏奉恩旨惶汗浴體直欲循墻而不可得矣只緣感激一念結轖中腸他不暇顧冒沒肅命而第念一覲之私情反博二品之華秩有若以病媒進藉寵爲常者然如臣駑劣固無廉防之可責而朝家使臣之道不宜若是之濫屑也今此職名以秩品則宰列也於名器則爲命德也雖平步有宿望者固當其難其愼未知朝暮濱死之蹤有何絲毫可記之勞格外之謬命曠古之恩綸一至於此哉今之一肅人之爲臣慰解者尙惟曰跛躄皆起之會也臣亦惟曰一伸蹈舞之忱而已私心之所自恕衆議之所見諒只若此已矣若乃信此一脚之冒出便作目下之坦道節次趨承自備卿班則憒髦貪榮之誚尺喙難解瘡疣僨事之責觸處備至雖聖度包荒疵垢皆掩臣將何顔更登朝著噫記簪之盛眷此生蔑報飾巾之殘命去益難醫尙今不死亦賴王靈只甘畢命蓬蓽托形樵牧歌詠聖德永作明世之棄物乃臣區區之至願蟲脾鼠肝一任造化鵜梁鶴軒實濫涯分豈惟物議之未厭亦恐福眇而災生慄慄惴惴病上添病當寵若驚以榮爲懼是豈人之常情哉良以未死餘蹤顧戀名途恐受一世之嗤罵故耳顧今所叨雖曰閑司一向虛縻重傷體統伏乞聖慈俯察哀懇特收新命俾免公私之交病則庶可上以保生成之宿恩下以遂終始之微願臣情溢勢蹙略暴一二無任感激懷恩涕泣俟命之至謹昧死以聞答曰省疏具悉卿其勿辭行公
정조 24년
庚申四月十六日辰時上御重熙堂都承旨入侍時行都承旨曺允大假注書李允謙記注官承應祚金啓濂以次進伏訖上曰使行先來計其日字則似當出來而姑無消息何也允大曰不久似當出來矣上曰近來院規掃地卿是必除一院之長則院務另念修擧可也仍命退承史以次退出
정조 24년
行都承旨曺允大坐左承旨徐有聞坐右承旨崔獻重坐左副承旨閔昌爀坐右副承旨南履翼坐直同副承旨趙弘鎭坐直注書洪奭周病金啓溫病假注書沈英錫仕李允謙仕直事變假注書崔漢翼仕
정조 24년
以大司成尹光顔牌不進罷職傳旨傳于南履翼曰只推更爲牌招嚴飭參班
정조 24년
注書洪奭周病代以沈英錫爲假注書
정조 24년
崔獻重啓曰假注書沈英錫時無職名令該曹依例付軍職冠帶常仕何如傳曰允